ขยันสัญจร
เพราะ พล.อ.ประยุทธ์ จันทร์โอชา เป็นนายกรัฐมนตรี ควบ หน.คสช.ผูกขาด อำนาจเบ็ดเสร็จแต่ผู้เดียว,เมื่อ พล.อ.ประยุทธ์ เป็นบุคคลสาธารณะ ย่อมต้องโดนกระแสวิจารณ์โจมตีติฉินนินทาเป็นธรรมดา,ล่าสุด การยกขบวนไปจัดมหกรรม ครม.สัญจรภาคเหนือตอนล่าง จังหวัดพิจิตร และจังหวัดนครสวรรค์ ก็ต้องเจอกระแสโจมตีว่าไปหว่านงบหาเสียงล่วงหน้า ตามแผนสืบทอดอำนาจ คสช.,มันก็มีส่วนจริงอย่างเค้าว่านั่นแหละโยม,แม่ลูกจันทร์ มองว่าการที่ นายกฯ พล.อ.ประยุทธ์ ขยันลงพื้นที่ตรวจราชการ และพบปะพูดคุยกับพี่น้องประชาชนในต่างจังหวัดทั่วทุกภาคของประเทศไทยเป็นเรื่องที่ดี,จะได้เห็นของจริงด้วยตา และได้ฟังปัญหาชาวบ้านด้วยหูตัวเอง,ปัญหาคือการจัดประชุม ครม.สัญจร ส่วนใหญ่ พล.อ.ประยุทธ์ ไม่มีโอกาสได้สัมผัสสภาพปัญหาในพื้นที่อย่างแท้จริง,เพราะมีการจัดฉากผักชีโรยหน้าตามธรรมเนียมไทยๆ,แต่ถึงกระนั้นการประชุม ครม.สัญจร ย่อมเกิดประโยชน์อยู่ดี เพราะต้องมีการอัดฉีดงบเพิ่มเติมตามที่จังหวัดและประชาชนในพื้นที่เสนอมา,ในการจัดประชุม ครม.สัญจร ล่าสุด (จังหวัดพิจิตร และนครสวรรค์) มีสารพัดโครงการรวมวงเงินกว่าห้าหมื่นล้านบาทเสนอให้ที่ประชุม ครม.พิจารณา,หลายโครงการเป็นวาระเร่งด่วน หลายโครงการน่าสนใจ แต่หลายโครงการก็ฝันเฟื่องเกินจริง,ถ้าไม่นับโครงการรถไฟรางคู่ ลพบุรี-ปากนํ้าโพ 145 กม. มูลค่า 20,000 ล้านบาทที่เริ่มเดินหน้าไปแล้ว,แม่ลูกจันทร์ ขออนุญาตเลือกจิ้มอีก 2 โครงการที่เห็นว่ารัฐบาล คสช.ควรเร่งดำเนินการให้เกิดผลสำเร็จเป็นรูปธรรมอย่างที่ฉายหนังโฆษณา,1,โครงการพัฒนาบึงสีไฟ จังหวัด พิจิตร แหล่งนํ้าใหญ่อันดับ 3 ของประเทศไทย,เดิมบึงสีไฟ มีพื้นที่กักเก็บนํ้ามหา-ศาลถึง 12,000 ไร่ แต่ถูกบุกรุกจนเหลือพื้นที่เพียง 5,390 ไร่เท่านั้นเอง,เท่ากับพื้นที่เก็บนํ้าหายไปกว่า 50 เปอร์เซ็นต์,แถมบึงสีไฟถูกปล่อยปละละเลยจนมีสภาพตื้นเขิน ไม่สามารถเก็บกักนํ้าจืดเพื่อการเพาะปลูก และการบริโภคได้เลย,แม่ลูกจันทร์ กระชุ่น พล.อ.ประยุทธ์ เร่งฟื้นฟูบึงสีไฟให้กลับคืนสู่สภาพเดิมให้เป็นผลงานชิ้นโบแดงโค้งสุดท้ายของรัฐบาล คสช.,2,โครงการปฏิรูปบึงบอระเพ็ด แหล่งเก็บกักนํ้าจืดใหญ่ที่สุดของประเทศ ไทย เคยมีพื้นที่ใหญ่โตมโหฬารกว่า 132,837 ไร่ ครอบคลุมพื้นที่ 3 อำเภอ คืออำเภอเมือง อำเภอชุมแสง และอำเภอท่าตะโก,ล่าสุดบึงบอระเพ็ด (ที่เคยมีจระเข้ชุม) ถูกบุกรุกจนเหลือพื้นที่นํ้าเพียง 32,285 ไร่,เท่ากับพื้นที่บึงบอระเพ็ดหายไป 70 เปอร์เซ็นต์,จากที่เคยเก็บนํ้าจืดได้กว่า 180 ล้าน ลบ.เมตร วันนี้บึงบอระเพ็ดเก็บนํ้าจืดได้ 30 ล้าน ลบ.เมตรเท่านั้นเอง,แม่ลูกจันทร์ ยํ้าว่าเมื่อต้นปี 2559 พล.อ.ประยุทธ์ เคยยกขบวน ครม.สัญจรไปสำรวจบึงบอระเพ็ดด้วยตัวเอง และมีมติ ครม.ให้เร่งฟื้นฟูบึงบอระเพ็ดให้คืนสู่สภาพเดิมโดยเร็ว,ผ่านไปแล้ว 2 ปี โครงการฟื้นฟู บึงบอระเพ็ดเสร็จหรือยัง??,พล.อ.ประยุทธ์ ต้องตรวจการ บ้านตัวเองซะที.,แม่ลูกจันทร์
เมื่อ พล.อ.ประยุทธ์ เป็นบุคคลสาธารณะ ย่อมต้องโดนกระแสวิจารณ์โจมตีติฉินนินทาเป็นธรรมดา ล่าสุด การยกขบวนไปจัดมหกรรม ครม.สัญจรภาคเหนือตอนล่าง ก็ต้องเจอกระแสโจมตีว่าไปหว่านงบหาเสียงล่วงหน้า
ครม.สัญจร,หาเสียง,เลือกตั้ง,สำนักข่าวหัวเขียว,แม่ลูกจันทร์